Okresná organizácia Jednoty dôchodcov na Slovensku
                                     Ž i l i n a
          
Volebný poriadok  Snemu OO JDS Žilina

                                                    Článok 1
                                            Spoločné ustanovenie
1./ Tento volebný poriadok upravuje podmienky volieb predsedu OO JDS Žilina, podpredsedu OO JDS Žilina, členov revíznej komisie OO JDS Žilina, členov predsedníctva OO JDS Žilina, členov Rady OO JDS Žilina, zástupcov do  Rady KO JDS Žilina, delegátov na krajský Snem KO JDS Žilina. Súčasťou volebného aktu je aj odporúčanie kandidátov na funkciu predsedu KO JDS Žilina a člena krajskej revíznej komisie.
2/ Hlasovacie právo majú zástupcovia zo základných organizácií, prítomní na sneme. Každý prítomný delegát má jeden hlas.

                                                   Článok 2
                                                 Volebná komisia
1./ Volebná komisia má 3 členov. Volí ju snem. Návrh na členov volebnej komisie predkladá predsedajúci snemu. 
Na čele volebnej komisie je jej predseda, ktorého si volia spomedzi seba členovia volebnej komisie.
2./Volebná komisia  riadi priebeh volieb, potvrdzuje výsledky volieb a podáva  správu o výsledku volieb.
3./ Členom volebnej komisie nemôže byť kandidát, ktorý bude volený.
                                            
					Článok 3
                                                          Voľby
1/ Voľby riadi predseda volebnej komisie v súlade s volebným poriadkom a Stanovami JDS. O priebehu a výsledkoch volieb sa vyhotovuje zápisnica, ktorú podpisuje predseda volebnej komisie a jej členovia. Predseda po skončení volieb oznámi výsledky účastníkom Snemu.
2./ Pred voľbami na Sneme budú predstavení kandidáti na funkciu predsedu OO JDS Žilina, podpredsedu OO JDS Žilina,  členov okresnej RK a tiež členovia predsedníctva OO JDS Žilina.
 Kandidát musí so svojou kandidatúrou súhlasiť.
3/ Voľby do orgánov OO JDS budú uskutočnené verejným hlasovaním - aklamačne.
4/ Verejné hlasovanie sa uskutoční zdvihnutím ruky. Verejným hlasovaním sa voľby uskutočnia vyzvaním predsedu volebnej komisie, prítomných delegátov otázkou „Kto je za predložený návrh?“, Kto je proti?“ a „Kto sa zdržal hlasovania ?“.
5/ Skrutátori spočítajú hlasy a odovzdajú ich predsedovi volebnej komisie.
6/ Do príslušného orgánu je zvolený kandidát, za ktorého hlasovala nadpolovičná väčšina  prítomných delegovaných zástupcov .
7/ Volebné obdobie je 4 ročné. Vykonávanie funkcie vo volených orgánoch JDS je dobrovoľné, neziskové, bez náhrady mzdy.

                                           
					 Článok 4
                                            Záverečné ustanovenie
1./ Volebná komisia spracuje správu o voľbách, ktorú podpíšu všetci členovia volebnej komisie. V správe musia byť výsledky volieb uvedené menovite. Súčasťou protokolu snemu je správa volebnej komisie.
2./ Návrhy na jednotlivé funkcie podali predsedovia ZO  na zasadnutí P-OO JDS Žilina .
3./ Volebný poriadok platí pre toto volebné obdobie a P-OO JDS Žilina ho odporúča Snemu schváliť.                          			

V Žiline dňa 28.4.2026

								   Ing. Vladimír Kováč
								predseda OO JDS Žilina
